Braziliyada 360 kilogrammli zumrad topildi

Braziliya shimolidan 360 kilogrammli zumrad topildi. Shundan so‘ng Karnayba shaxtasidagi ishlar biroz muddatga to‘xtatiladigan bo‘ldi, deb xabar berdi “Vesti.ru”.

Kichkina shikast ham topilmaning qiymatini sezilarli darajada pasaytirishi mumkinligi sabab bir yarim metrli qimmatbaho bo‘lak alohida ehtiyokorlik bilan ko‘chirib olindi. Zumradni sotib olishga tezda xaridor topila qoldi — uni shaxta yaqinidagi hududning egasi sotib oldi, deya ma’lum qildi “Rossiya 24” telakanali.
Zumrad qanchaga sotilgani aytilmagan bo‘lsa ham, mutaxassislar qimmatbaho toshni 450 millon dollarga baholashdi. Shuningdek, ular topilma maydalansa va unga ishlov berilsa umumiy miqdorda 200 ming karatli zumrad olish mumkinligini taxmin qilishdi.